section_heading: Povijest
paragraph_text: "Ugostiteljska škola s praktičnom obukom" osnovana je u Splitu 1. rujna 1960. god. Te godine imala je po jedan odjel 1., 2. i 3. razreda. Prvi razredni odjel upisan je u Splitu prije početka školske godine 1960./61., a 2. i 3. razredni odjel sastavljeni su od učenika s područja općina Split, Trogir, Sinj, Omiš i Imotski koji su do tada pohađali istu školu u Dubrovniku i Opatiji.